Обавештење о почетку реализације пројекта

,,**Интегративна међусекторска подршка старима у Тополи“**

ВРЕДНОСТ ПРОЈЕКТА: **111.433,30 Еура**

ТРАЈАЊЕ ПРОЈЕКТА: **12 месеци**

ПАРТНЕРИ НА ПРОЈЕКТУ: **Дом Здравља ,,Свети Ђорђе“ Топола**

ЦИЉНА ГРУПА/КОРИСНИЦИ ПРОЈЕКТА:

1. **Старије становништво Општине Топола – 74 корисника**
2. **Породице старих лица**
3. **Локални пружаоци услуга социјалне и здравствене заштите у општини Топола**

Пројекат ,,Интегративна међусекторска подршка старима у Тополи“ се финансира у оквиру **Пројекта „Подршка одрживим услугама социјалне заштите у заједници и политикама укључивања на локалном нивоу“** који финансира Европска унија у оквиру националног Програма ИПА 2020, укупне вредности 6,5 милиона евра. Уговорно тело је Министарство финансија – Сектор за уговарање и финансирање програма из средстава Европске уније, надлежно министарство за реализацију пројекта је Министарство за рад, запошљавање, борачка и социјална питања, док је Стална конференција градова и општина (СКГО) задужена за имплементацију пројекта.

Пројекат ,,**Интегративна међусекторска подршка старима у Тополи“** ће допринети побољшању локалних услуга социјалне заштите у Тополи, кроз унапређење свакодневне услуге у заједници за старије особе. Пројекат има за циљ да унапреди услугу помоћи у кући за стара лица, по квантитету и квалитету, кроз успостављање одрживе интегративне, међусекторске услуге социјално-здравствене заштите, проширење обухвата услуге и побољшане капацитете релевантних локалних актера за планирање, пружање, праћење и евалуације локалних социјалних политика. Наиме, акција је усмерена на повећање квалитета и квантитета услуге, чиме се спречава деинституционализација. Акценат пројекта је на успостављању интегративне, међусекторске службе, кроз партнерство са Домом здравља ,,Свети Ђорђе“ у Тополи. Поред тога, пројекат предвиђа изградњу капацитета локалних актера и побољшање планирања услуга социјалне заштите и креирања политика.

Oпштина Топола се налази у централној Србији и има 19.134 становника. Локална самоуправа Топола је до сада успоставила и пружа две лиценциране услуге. Општина има 30 географски распоређених сеоских насеља. Истовремено, Топола се суочава са значајним миграцијама млађе популације у градове, тако да већина старих живи сама у једночланом домаћинству. Они су социјално искључени, са различитим хроничним болестима, без подршке породице. Неки од њих живе у сиромаштву или су у високом ризику од сиромаштва. Њима је потребна стална подршка локалне заједнице у приступу свакодневним услугама и остваривању основних људских права.

С обзиром на наведено, општина Топола је успела да обезбеди услугу кућне неге за старију популацију за више од 200 грађана од момента од када се примењује. Тренутно се услуга пружа у 4 села и граду, за 60 корисника. Међутим, потребе су веће, конкретно у 3 села која тренутно нису покривена услугом (Клока , Жабаре и Јунковац). У овим селима има грађана који нису могли да приступе сервису због недовољних капацитета постојеће службе. Штавише, услугу је потребно квалитетно унапредити, с обзиром да тренутно обухвата искључиво помоћ неговатеља корисницима ( одржавање хигијене, припремање малих оброка, доношење намирница и лекова, чишћење, припрема огрев). Ипак, анализа потреба указује да је корисницима потребна интегративна, мултисекторска подршка, која укључује медицинску, здравствену помоћ, а у одређеним случајевима и индивидуалну психо-социјалну подршку.

Контакт особа у пројектном тиму (мејл): **Милан Вукићевић – Менаџер пројекта**, **ler@topola.com**

|  |
| --- |
| **Пројекат „Подршка одрживим услугама социјалне заштите у заједници и политикама укључивања на локалном нивоу“**Подршка одрживим услугама социјалне заштите у заједници и политикама укључивања на локалном нивоу је трогодишњи пројекат који финансира Европска унија у оквиру националног Програма ИПА 2020, укупне вредности 6,5 милиона евра. Уговорно тело је Министарство финансија – Сектор за уговарање и финансирање програма из средстава Европске уније, надлежно министарство за реализацију пројекта је Министарство за рад, запошљавање, борачка и социјална питања, док је Стална конференција градова и општина (СКГО) задужена за имплементацију пројекта. Реализацијом овог пројекта биће створени услови за унапређење квалитета и обима услуга социјалне заштите и подстицање инклузије угрожених и маргинализованих група, посебно ромске популације на локалном нивоу, као и побољшање ефикасности политика социјалног укључивања како би се подстакле једнаке могућности и активно учешће жена и мушкараца.Предвиђене активности усмерене су на реализацију следећих циљева:Циљ 1 - Унапређени правни, финансијски и институционални механизми за одрживо планирање и имплементацију социјалне заштите на локалном нивоу Циљ 2 - Унапређена имплементација локалних мера и механизама за инклузију Рома Циљ 3 - Побољшан квалитет услуга социјалне заштите и мера инклузије Рома на локалном нивоу (грант шема).Више о пројекту можете сазнати на <http://www.skgo.org/projekti/detaljno/69/SPaRI> Од 2000. до данас, Европска унија донирала је више од 3.6 милијарди евра Србији. Средства су коришћена за подршку развоја, квалитета живота и реформи у следећим сферама: цивилна заштита, заштита од поплава и помоћ поплављеним подручјима, образовање, повезаност, заштита околине, здравствена заштита и заштита потрошача, култура, владавина права, локални развој, послови и привредни раст, јавна администрација, миграције, управљање јавним средствима, цивилно друштво и медији, социјална инклузија, омладина и спорт. ЕУ подршка је имплементирана кроз сарадњу са Владом Републике Србије. Европска унија је донирала Србији више развојних средстава него сви други интернационални донатори заједно. |